Oficiālais Vēstnesis L 331 , 15/12/2001 Lpp. 0095 - 0096



Komisijas Lēmums (2001. gada 12. decembris), ar ko nosaka režīmu Kopienas salīdzinošo pētījumu un testu veikšanai attiecībā uz augļaugu pavairojamo un stādāmo materiālu saskaņā ar Padomes Direktīvu 92/34/EEK (izziņots ar dokumenta numuru C(2001) 4220) (2001/896/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 92/34/EEK par tirdzniecību ar augļaugu pavairošanas un stādāmo materiālu [1], kurā jaunākie grozījumi izdarīti ar Direktīvu 1999/30/EK [2], un jo īpaši tās 20. panta 2. punktu, tā kā: (1) Iepriekš minētā direktīva paredz vajadzīgos pasākumus, kas jāpieņem attiecībā uz veicamajiem Kopienas salīdzinošajiem pavairojamā un stādāmā materiāla pētījumiem un testiem. (2) Jānodrošina atbilstoša pilnība paraugiem, kas ietverti pētījumos un testos, vismaz attiecībā uz konkrētiem izraudzītiem augiem. (3) Dalībvalstīm jāpiedalās Kopienas salīdzinošajos pētījumos un testos, ciktāl mājas plūmes pavairošanas un stādāmo materiālu parasti audzē vai pārdod to teritorijās, lai tādējādi nodrošinātu atbilstīgu secinājumu izdarīšanu. (4) Komisija ir atbildīga par vajadzīgā režīma izveidi Kopienas salīdzinošajiem pētījumiem un testiem. (5) Sīkāk izstrādātu tehnisko režīmu pētījumu un testu veikšanai ir izstrādājusi Pastāvīgā augļaugu ģinšu un sugu pavairošanas materiāla komiteja. (6) Attiecībā uz pavairošanas un stādāmo materiālu, kas ievākts 2001. gadā, Kopienas salīdzinošie pētījumi un testi jāveic no 2002. gada līdz 2006. gadam, kā arī jāparedz sīkākas ziņas par šādu pētījumu un testu veikšanu. (7) Attiecībā uz Kopienas salīdzinošajiem pētījumiem un testiem, kas ilgst vairāk nekā vienu gadu, Komisijai pēc pirmā gada jāļauj veikt šādu pētījumu un testu daļas bez turpmākas atsauces uz Augļaugu ģinšu un sugu pavairošanas materiāla un stādu pastāvīgo komiteju, ja ir pieejamas nepieciešamās apropriācijas. (8) Pastāvīgā augļaugu ģinšu un sugu pavairošanas materiāla komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠĀDU LĒMUMU. 1. pants 1. Kopienas salīdzinošos pētījumus un testus attiecībā uz mājas plūmes pavairošanas un stādāmo materiālu veic no 2002. gada līdz 2006. gadam. 2. Pētījumu un testu maksimālās izmaksas 2002. gadam noteiktas pielikumā. 3. Kopienas salīdzinošajos pētījumos un testos piedalās visas dalībvalstis, ciktāl mājas plūmes pavairošanas un stādāmo materiālu parasti pavairo vai laiž pārdošanā to teritorijās. 4. Sīkāki nosacījumi attiecībā uz pētījumiem un testiem paredzēti pielikumā. 2. pants Komisija var izlemt turpināt pielikumā noteiktos pētījumus un testus 2003. līdz 2006. gadā. Šādi turpināto pētījumu un testu maksimālās izmaksas nepārsniedz pielikumā paredzēto summu. 3. pants Šis lēmums ir adresēts dalībvalstīm. Briselē, 2001. gada 12. decembrī Komisijas vārdā — Komisijas loceklis David Byrne [1] OV L 157, 10.6.1992., 10. lpp. [2] OV L 8, 14.1.1999., 30. lpp. -------------------------------------------------- PIELIKUMS Pētījumi, kas jāveic attiecībā uz mājas plūmi Gads | Atbildīgā iestāde | Nosacījumi, kas jāvērtē | Paraugu skaits | Izmaksas (EUR) | 2002 | NAKT Roelofarendsveen (NL) | Šķirnes identitāte un tīrība (uz lauka) Augu veselība (laboratorijā) | 50 | 16000 | 2003 | tā pati | tie paši | tikpat | 8000 | 2004 | tā pati | tie paši | tikpat | 10900 | 2005 | tā pati | tie paši | tikpat | 11100 | 2006 | tā pati | tie paši | tikpat | 29100 | Kopējās izmaksas | 75100 | --------------------------------------------------